ཀྱི། །བདུད་རྩིའི་རྒྱུན་བབས་སྤྱི་བོ་ནས། །རིམ་ཞུགས་རང་སྲོག་སྔགས་ཕྲེང་ལ། །ཕོག་པས་གཡོན་བསྐོར་དྲག་ཏུ་འཁོར། །སྤྲོ་བས་འོད་ཀྱིས་སྲིད་ཞི་ཁྱབ། །བསྡུས་པས་གཟི་བྱིན་ལྷག་པར་འབར། །གཙོ་འཁོར་མ་ལུས་ཐམས་ཅད་ཀུན། །བདེ་ཆེན་ཡེ་ཤེས་ཉམས་འུར་བས། །རྡོ་རྗེའི་གླུ་དབྱངས་འུ་རུ་རུ། །དགའ་བཞིའི་བྲོ་རྡུང་ཁྲིགས་སེ་ཁྲིག །རྩ་ཁམས་བ་སྤུ་ཚུན་ཆད་ཀུན། །བདེ་དང་སྟོང་པར་ཕྲི་ལི་ལི། །དུག་ལྔ་དབྱིངས་སུ་སངས་སེ་སང་། །དབང་བཞི་རྒྱུན་འབབ་ན་ར་ར། །འཇའ་དང་འོད་དུ་ཀྱི་ལི་ལི། །ཟེར་དང་ཟེར་ཕྲེང་ཡ་ལ་ལ། །སྣང་བ་སྐུ་རུ་ལམས་སེ་ལམ། །སྒྲ་གྲགས་སྔགས་སུ་དི་རི་རི། །དྲན་རྟོག་ཆོས་སྐུར་སངས་སེ་སང་། །མ་རིག་ཉོན་མོངས་ཀ་ནས་དག །འཇའ་ལུས་ཟང་ཐལ་ཆེན་པཽས་ངང་། །རྩལ་སྣང་མཁའ་འགྲོའི་དཱ་ལར་རྫོགས། «མན་ངག་གསུམ་ལྡན་གྱི་དགོངས་པ་ལས། རྩ་སྔགས་ནི། »ཨོྃ་བཛྲ་ཡོ་གི་ནི་ཨཱ་ཡུརྫྙཱ་ན་སུ་ཁཾ་པ་ཤཾ་སིདྡྷི་ཛ་ཛཿ «སྒྲུབ་སྔགས་ནི། » ཨོྃ་བཛྲ་ཡོ་གི་ནི་ཨ་ཡུརྫྙཱ་ན་ཧྲི་ད་ཡ་སིདྡྷི་ཧཱུྃ༔ «ཞེས་ཅི་ནུས་དང་། ཁྱད་པར་གྱི་ལས་སྦྱོར་དམིགས་གནད་རྣམས་གུད་དུ་ཤེས་པར་བྱའོ། རླུང་སྒྲུབ་སྔགས་དམིགས་ནི། » «རང་ཉིད་ཕག་མོར་ཕྱི་གསལ་ནང་གསལ་དར་དམར་གྱི་གུར་ཕུབ་པ་ལྟ་བུའི་སྐུ་དབུས་དྲང་པོར་རྩ་དབུ་མ་མཚན་ཉིད་བཞི། འཁོར་ལོ་ལྔ་དང་བཅས་པ་གསལ་བཏབ་བཞིན་བུམ་ཅན་སྦྱོར་བ་བཞི་ལྡན་དུ་བཟུང་། དེ་ཡང་ཐོ་རངས་རྡོ་རྗེ་མཁའ་འགྲོ་ཆུ་རླུང་དཀར་པོའི་རང་བཞིན་དུ་གྱུར་ནས། འཇའ་འོད་ཟུག་བཞིན་དུ་རླུང་རྔུབ་པ་དང་ནར་གྱིས་དྲངས་ནས་ལུས་ལ་བསྐྱིལ་བཞིན་བུམ་ཅན་དང་བར་རླུང་བཟུང་བ་ལ་ཅི་ནུས་སུ་འབད་པར་བྱ། དེས་ཞེ་སྡང་གི་རྟོག་པ་འགག །སྐུ་ཡི་ཡོན་ཏན་ཐམས་ཅད་རྒྱུད་ལ་སྐྱེས་པར་བསམ། དེ་བཞིན་དུ་ནམ་ལངས་རིན་ཆེན་མཁའ་འགྲོ་ས་རླུང་སེར་པོ། ཉིན་ཕྱེད་སངས་རྒྱས་མཁའ་འགྲོ་ནམ་མཁའི་རླུང་མཐིང་ཁ། ཕྱེད་ཡོལ་པདྨ་མཁའ་འགྲོ་མེ་རླུང་དམར་པོ། སྲོད་ལ་ཀརྨ་མཁའ་འགྲོ་རླུང་རླུང་ལྗང་གུའི་རང་བཞིན་དུ་གྱུར་ནས། འཇའ་འོད་ཟུག་བཞིན་དུ་རླུང་རྔུབ་པ་དང་ནར་གྱིས་དྲངས་ནས་ལུས་ལ་བསྐྱིལ་བར་བསམ། དེ་ལྟར་བྱས་པས་དུག་ལྔའི་རྟོག་པ་འགག །སྐུ་གསུང་ཐུགས་ཡོན་ཏན་ཕྲིན་ལས་ཀྱི་ཡོན་ཏན་ཐམས་ཅད་འཆར་བར་གསུངས་པ་བཞིན་ཉམས་སུ་བླངས། ཐུན་ལྔ་ལ་རླུང་བུམ་པ་ཅན་བརྒྱ་དང་བཅུ་ཡན་ཆག་མེད་འཛིན། མ་ནུས་ན་བར་རླུང་བཟུང་ཞིང་རླུང་སེམས་དབང་སྡུད་ཀྱི་སྔགས་འདི་བཞིན་བཟླས། » ཨོྃ་བཛྲ་ཝཱ་ར་ཧཱི་ཨཥྚ་པ་ཤཾ་མ་མ་སིདྡྷི་ཧཱུྃ༔ «ནོར་སྒྲུབ་སྔགས་ནི། »ཨོྃ་བཛྲ་ཡོ་གི་ནི་པུཎྱེ་རཏྣ་པ་ཤཾ་ཐུན་ཐུན༔ «དབང་སྡུད་སྔགས་ནི། » ཨོྃ་བཛྲ་ཡོ་གི་ནི་ལོ་ཀ་ཛྙཱ་ན་སརྦ་རཱ་ག་པ་ཤཾ་ཐུན་ཐུན་ཛཿ «ཕྲིན་ལས་ཀུན་སྒྲུབ་སྔགས་ནི། » ཨོྃ་བཛྲ་ཡོ་གི་ནི་སརྦ་ཀརྨ་ས་དྷ་ན་ཡེ་སྭཱ་ཧཱ༔ «ཞེས་པའི་གོང་འོག་གི་སྔགས་རྣམས་རང་མོས་བཞིན་ཁོལ་ཕྱུང་དུ་བསྒྲུབ་ཀྱང་ཆོག༔ འབུམ་ཕྲག་གཅིག་གིས་འགྲུབ་རྟགས་འབྱུང་༔ འོན་ཀྱང་རྒྱུན་དུ་ཉམས་ལེན་བགྱིས་ན་ལུས་མ་བོར་བར་མཁའ་སྤྱོད་གཤེགས་ཏེ་འཇའ་ལུས་འགྲུབ་པར་འགྱུར་རོ༔ ཞེས་གསུངས་སོ། ཐུན་མཐར་དབྱངས་གསལ་ཡིག་བརྒྱ་རྟེན་སྙིང་སྟོང་ཚིག་བརྗོད། དེ་ནས་འདོད་དོན་གསོལ་བ་འདེབས་པ་ནི། » ཧཱུྃ༔ བདེ་ཆེན་གཡོ་བ་མཆོག་གི་མཛེས་འཕྲོ་མ༔ གསང་གསུམ་རབ་དགའ་ཆ་ཤས་སྔོ་སངས་མ༔ གང་གུས་གདུང་བས་ནཱ་ད་རབ་ཏུ་གཡོ༔ མཐོང་ན་མི་མཐུན་སྤང་བའི་ག་ན་མཛོད༔ འཛན་པོ་ཀུན་ཀྱང་ཡིད་ཀྱུའི་རབ་དཀར་བསུ༔ ཆུ་གཏེར་རླབས་སུ་འདར་མའི་ཕྲེང་བ་ཡི༔ ཀ་ཏི་ཀ་ཡི་འཁོར་ལོ་རབ་བསྐུལ་བ༔ རཱ་ས་མེ་ཡི་བརྡས་བསྐུལ་སྒྲ་སྐད་ཀྱིས༔ རྩི་བཅུད་མྱོང་བའི་རོ་མཆོག་ཅི་བཞིན་དུ༔ ཟག་མེད་ལྷ་མོ་ཁྱོད་ཀྱི་ཕྲིན་ལས་མཛོད༔ ཆ་ཤས་འདབ་བརྒྱའི་ཨུཏྤལ་དྲི་བསུང་གིས༔ གཡོ་ལ་རྟག་ཏུ་ཀུན་སྣང་ངོམས་མེད་བཞིན༔ ཡིད་བཞིན་དཔའ་མོ་ཁྱོད་ཀྱིས་བསུ་བར་མཛོད༔ ཨོྃ་ཧ་རི་ནི་ས་སིདྡྷི་ཕ་ལ་ཧཱུྃ༔ «ཞེས་པས་དབང་བཞི་བླང་། གསུམ་པ་རྗེས་ཀྱི་རིམ་པ་ལ། ཚོགས་མཆོད་རྒྱས་པ་གཞུང་གི་མུ་ཏིག་རྩལ་ཕྲེང་ལྟར་བྱ་བར་འོས་ཀྱང་། བསྙེན་སྒྲུབ་དུས་བཞི་སོགས་ལ་འཇུག་པ་བདེ་ཕྱིར་གཏེར་ཆེན་ཉིད་ཀྱི་དགོངས་པ་བཞིན། མཁའ་འགྲོ་གསང་བ་ཡེ་ཤེས་ལྟར་བསྟན་པ་ལ་བཅུ་གཅིག་ལས། དང་པོ་ཚོགས་ཀྱི་བྱིན་རླབས་ནི། » ཧཱུྃ༔ བདག་ཉིད་ཡེ་ཤེས་མཁའ་འགྲོའི་ཐུགས་ཀ་ནས༔ ཚོགས་འཁོར་སྦྱང་ཕྱིར་སྐུ་གསུམ་ཡིག་འབྲུ་འཕྲོས༔ མཆོད་རྫས་ལ་ཕོག་བྱིན་བརླབས་བཅུད་མཆོག་སྤེལ༔ མ་སྲིང་མཁའ་འགྲོ་མཉེས་པའི་རྫས་སུ་གྱུར༔ ཨོཾ་ཨཱཿཧཱུྃ༔ «ལན་གསུམ། གཉིས་པ་ཚོགས་ཞིང་སྤྱན་འདྲེན་པ་ནི། » ཧཱུྃ༔ འོག་མིན་མཁའ་སྤྱོད་བདེ་ཆེན་ཕོ་བྲང་ནས༔ གསང་བ་ཡེ་ཤེས་རྡོ་རྗེ་རྣལ་འབྱོར་མ༔ ཕག་མོ་རིགས་བཞི་མ་སྲིང་བྱེ་བ་འབུམ༔ ཞལ་ཟས་ཚོགས་ལ་སྤྱན་འདྲེན་གཤེགས་སུ་གསོལ༔ གཞན་ཡང་ཕྱི་ནང་སྐྱོང་བའི་ལས་བྱེད་ཚོགས༔ བཀའ་སྲུང་གཏེར་བདག་མཆོད་འོས་མགྲོན་གྱུར་རྣམས༔ ཞལ་ཟས་ཚོགས་ལ་སྤྱན་འདྲེན་གཤེགས་སུ་གསོལ༔ གནས་འདིར་བྱིན་ཕོབ་མཆོད་རྫས་བཅུད་མཆོག་སྤེལ༔ འདིར་ཚོགས་སྐལ་ལྡན་སྒྲུབ་ལ་མཆོག་ཐུན་སྩོལ༔ ཨོྃ་བཛྲ་ས་མཱ་ཡ་ཕཻཾ་ཕཻཾ་ཨ་བེ་ཤ་ཡ་ཨཱཿ «གསུམ་པ་མཆོད་བསྐང་བཤགས་པ་ནི། » ཧཱུྃ༔ དབྱིངས་ཕྱུག་གསང་བའི་མཁའ་འགྲོ་རྒྱ་མཚོ་དང་༔ བཀའ་གཏེར་སྐྱོང་བའི་སྲུང་མ་འཁོར་བཅས་ལ༔ འདོད་ཡོན་ཞལ་ཟས་ཚོགས་ཀྱི་མཆོད་པ་འབུལ༔ དགྱེས་པར་བཞེས་ནས་ཐུགས་དམ་བསྐངས་གྱུར་ནས༔ མཆོག་ཐུན་དངོས་གྲུབ་མྱུར་བ་ཉིད་ཐོབ་སྟེ༔ ཉམས་ཆག་བཤགས་ཤིང་མི་སྒྲིབ་ཚངས་པར་སྩོལ༔ ཨོྃ་ཨཱཿཧཱུྃ་གུ་རུ་དྷེ་ཝ་ཌཱཀྐི་ནཱི་ག་ཎ་ཙཀྲ་པཱུ་ཛ་ལ་ཁ་ཁ་ཁཱ་ཧི་ཁཱ་ཧི༔ «བཞི་པ་བསྒྲལ་བསྟབ་ནི། » ཧཱུྃ༔ བདག་ཉིད་དྲག་མོ་ཕག་གདོང་གསལ་བའི་མདུན༔ ཤོར་མེད་ལྕགས་ཁང་ནང་དུ་ནྲྀ་ཏྲི་ལས༔ དགྲ་བགེགས་བྱད་མ་མངོན་སུམ་ལྟ་བུར་གསལ༔ «བདེན་སྟོབས་ནི། » ན་མོཿ མཆོག་གསུམ་རྩ་བ་ཕྱག་རྒྱ་ཏིང་འཛིན་སྔགས༔ གསང་བ་ཌཱཀྐི་མཁའ་འགྲོ་བྱེ་བ་འབུམ༔ བཀའ་སྲུང་གཏེར་བདག་སྲུང་མ་རྒྱ་མཚོའི་ཚོགས༔ བདེན་པ་ཆེན་པོའི་མཐུ་སྟོབས་ནུས་པ་ཡིས༔ སངས་རྒྱས་བསྟན་དགྲ་རྣལ་འབྱོར་སྒོས་དགྲ་རྣམས༔ རྐྱེན་ངན་བར་ཆོད་གློ་བུར་བགེགས་ཀྱི་ཚོགས༔ དགྲ་གཟུགས་ཐ་མའི་ལིངྒ་འདི་ལ་ཁུག༔ ཨོཾ་བཛྲ་ཨངྐུ་ཤ་ཡ་ཛ་ཛཿ དགྲ་བགེགས་ནྲྀ་ཏྲི་མཱ་ར་ཡ་ཛ་ཛཿ «བསྒྲལ་བ་ནི། » ཧཱུྃ༔ འབར་བའི་ཕྱག་མཚན་དགྲ་བོ་སྒྲོལ་བའི་མཚོན༔ རྡོ་རྗེས་མཚན་པ་ཟངས་གྲི་ཐོག་ལྟར་འབེབས༔ བྱད་མ་གནོད་བྱེད་མགོ་ལུས་དུམ་བུར་གཏུབ༔ ཕྱེ་མར་བརླག་ཅིང་སྒྲོལ་བའི་ཕྲིན་ལས་མཛོད༔ ཨོྃ་བཛྲ་ཏ་མ་ཀ་ར་ཏི་ཀ་ཡ་གནོད་བྱེད་དགྲ་བགེགས་ཐམས་ཅད་ནྲྀ་ཏྲི་རྦད་རྦད༔ «བསྟབ་པ་ནི། » ཧཱུྃ༔ གསང་བའི་དབྱིངས་ཕྱུག་དཀྱིལ་འཁོར་ལྷ་ཚོགས་ལ༔ མ་རུངས་དགྲ་བགེགས་བསྒྲལ་བའི་ཤ་ཁྲག་རུས༔ དགྱེས་པར་བཞེས་ཤིག་བདུད་བཞིའི་ཚོགས་བཅོམ་ནས༔ སྒྲུབ་པའི་འགལ་རྐྱེན་བར་ཆད་ཞི་བར་མཛོད༔ ཨོྃ་ཨཱཿཧཱུྃ་དགྲ་བགེགས་ཀྱི་མ་ཧཱ་མཱཾ་ས་རཀྟ་ཙིཏྟ་གོ་རོ་ཙ་ན་བྷ་སུ་ཏ་ལ་ཁ་རཾ་ཁཱ་ཧི༔ «ལྔ་པ་ལྷག་མ་བསྔོ་བ་ནི། » ཧཱུྃ༔ གནས་ཉུལ་དུས་བདག་ཕྲ་མེན་མ༔ དཀྱིལ་འཁོར་མུ་རན་སྐྱོང་བ་ཡི༔ འབར་མ་ཕོ་ཉའི་ཚོགས་རྣམས་ལ༔ ལྷག་མ་བཀའ་ཡི་ཕ་འབབ་འབུལ༔ བསྟན་སྲུང་མེལ་ཚེ་འགྲུབ་པར་མཛོད༔ ཨོྃ་ཨུཙྪིཥྚ་བྷ་ལིངྟ་ཁཱ་ཧི༔ «དྲུག་པ་ཐུགས་དམ་བསྐུལ་བ་ནི། » ཧཱུྃ༔ མཐིང་ནག་ཨེ་ཡི་ཕོ་བྲང་ནས༔ དབྱིངས་ཕྱུག་ཌཱཀྐིའི་སྐུར་བཞེངས་ལ༔ མཐུ་རྩལ་སྟོབས་ཀྱི་ཐུགས་དམ་བསྐུལ༔ ལས་བཞི་ཀུན་འགྲུབ་ཕྲིན་ལས་བཅོལ༔ དམར་གྱི་གཏོར་མ་འདི་བཞེས་ལ༔ བདག་ཅག་བྱང་ཆུབ་མཆོག་ཐོབ་སྟེ༔ འཇའ་ལུས་མཁའ་སྤྱོད་འགྲུབ་པར་མཛོད༔ «ཅེས་ཚོགས་གཏོར་འབུལ། བདུན་པ་ཆད་མདོ་བསྒྲག་པ་ནི། » ཧཱུྃ༔ སྔོན་ཚེ་བར་དང་ཐ་མའི་དུས༔ སྙིང་ཐིག་སྦས་དང་བཏོན་པའི་ཚེ༔ ཁས་བླངས་བཞིན་དུ་གཏོར་མ་བཞེས༔ ཡང་ཟབ་བྱ་ར་འགྲུབ་པར་མཛོད༔ ཨོྃ་སརྦ་དྷརྨ་པཱ་ལ་ཡ་ཨི་དཾ་བྷ་ལིངྟ་ལ་ཁཱ་ཧི༔ «བརྒྱད་པ་བརྟན་མ་སྐྱོང་བ་ནི། » ཧཱུྃ༔ བོད་སྐྱོང་མ་སྲིང་བཅུ་གཉིས་ཀྱིས༔ མཐུན་རྫས་གཏོར་མ་འདི་བཞེས་ལ༔ ཡུལ་སྲུངས་ལོ་ལེགས་བཀྲ་ཤིས་སྤེལ༔ དུས་འཁྲུགས་ནད་ཡམས་ཞི་བར་མཛོད༔ ཨོྃ་མ་མ་ཏིང་ཏིང་ཤག་ཤག་ལེ་ལེ་ཏི་མ་མ་ཁཱ་ཧི༔ «དགུ་པ་རྟ་བྲོ་བརྡུང་བ་ནི། » ཧཱུྃ༔ མཁའ་འགྲོ་གསང་བའི་བྲོ་ར་རུ༔ མ་སྲིང་འདུས་པའི་བྲོ་བརྡུངས་པས༔ ཕྱི་ནང་བར་ཆོད་ཐལ་བར་རློག༔ ལས་བཞི་ལྷུན་གྲུབ་ཆེན་པོར་གྱུར༔ ཨོྃ་ནན༔ ཨཱཿནན༔ ཧཱུྃ་ནན༔ བགེགས་སྲིན་དམ་སྲི་སཏྭཾ་བྷ་ཡ་ནན༔ «བཅུ་པ་དངོས་གྲུབ་བླང་བ་ནི། » ཧཱུྃ༔ ཟབ་ཡངས་བདེ་ཆེན་འཁོར་ལོའི་ཕོ་བྲང་ནས༔ གསང་བ་ཡེ་ཤེས་ཌཱཀྐི་རྒྱ་མཚོའི་ཚོགས༔ ཐུགས་དམ་རྒྱུད་བསྐུལ་མཆོག་ཐུན་ཀུན་སྩོལ་ནས༔ དབང་བཞི་ཡེ་ཤེས་ཐོབ་པར་མཛད་དུ་གསོལ༔ ཨོྃ་བཛྲ་ཡོ་གི་ནི་ཀཱ་ཡ་སིདྡྷི་ཨོྃ༔ ཝཱཀྐ་སིདྡྷི་ཨཱཿ ཙིཏྟ་སིདྡྷི་ཧཱུྃ༔ གུ་ཎ་སིདྡྷི་ཧྲཱིཿ གུ་ཡ་སརྦ་སིདྡྷི་ཕ་ལ་ཨ་བྷི་ཥིཉྩ་ཧཱུྃ༔ «རྗེས་ཆོག་ལ་དྲུག །དང་པོ་གཏང་རག་གི་མཆོད་བསྟོད་ནི། » ཨོྃ་བཛྲ་ཡོ་གི་ནི་ས་པ་རི་ཝཱ་ར་བཛྲ་ཨརྒྷཾ་པཱ་དྱཾ«སོགས་ཀྱིས་མཆོད་ལ། » ཧཱུྃ༔ སྐྱེ་མེད་རྣམ་དག་ཆོས་དབྱིངས་ངང་ཉིད་ལས༔ སྐྱེ་བའི་ཆོ་འཕྲུལ་ཅི་ཡང་སྟོན་མཛད་པ༔ འགྲོ་བ་ཀུན་སྐྱོབ་ཡེ་ཤེས་མཁའ་འགྲོ་མ༔ དུག་གསུམ་འཇོམས་མཛད་ཁྱོད་ལ་ཕྱག་འཚལ་བསྟོད༔ «ཅེས་བསྟོད། གཉིས་པ་བཟོད་གསོལ་ནི། » ཨོྃ༔ མ་འབྱོར་པ་དང་ཉམས་པ་དང་༔ ཆོ་ག་ལྷག་ཆད་འགལ་ཞིང་འཁྲུལ༔ བསྐྱེད་རྫོགས་ཕྱི་ནང་ནོར་བ་དང་༔ རྨོངས་ཤིང་བག་མེད་ཅི་མཆིས་པ༔ མ་སྲིང་ཚོགས་ལ་བཟོད་པར་གསོལ༔ ཨོྃ་ཌཱཀྐི་ས་ཏྭ་ས་མ་ཡ༔ མ་ནུ་པཱ་ལ་ཡ༔ «སོགས ཌཱཀྐིའི་ཡིག་བརྒྱ་བརྗོད་ཅིང་བཟླས། བརྟན་བཞུགས་སྤྱི་ལྟར་བྱ། གསུམ་པ་དཀྱིལ་འཁོར་བསྡུ་ལྡང་ནི། » ཧོཿ སྣང་སྲིད་ཐམས་ཅད་མཁའ་འགྲོའི་ཞྀང་༔ རང་ལུས་འབྱུང་བ་གདོས་བཅས་བྲལ༔ སྒྲ་རྣམས་བྲག་ཆའི་གདངས་བཞིན་སྣང་༔ འགྱུ་བ་དྲན་རིག་ཀ་དག་ངང་༔ ཨ་ཨ་ཨཱཿ རོལ་རྩལ་ཐུགས་རྗེ་ཁྲོས་མའི་སྐུ༔ གསལ་སྟོང་འཛིན་མེད་ལམ་དུ་ཤར༔ ཧཱུྃ་ཧཱུྃ་ཧཱུྃ༔ «བཞི་པ་བསྔོ་བ་ནི། » ཧོཿ བསྔོ་བྱ་ཡུལ་དང་བྲལ་བ་སངས་རྒྱས་ཡིན༔ བསྔོ་བྱེད་མཁན་པོ་སྟོང་པ་རང་སར་གྲོལ༔ བསྔོ་ཡུལ་གདོད་ནས་མི་དམིགས་ཨ་ལ་ལ༔ «ལྔ་པ་སྨོན་ལམ་ནི། » ཧོཿ མ་གྱུར་ཐམས་ཅད་གཞི་དག་ཆོས་ཀྱི་སྐུ། །མ་བསྒོམས་མ་བཅོས་ཡེ་ནས་རང་སངས་རྒྱས། །འོན་ཀྱང་དེ་དོན་མ་རྟོགས་འཁྲུལ་པའི་འགྲོ། །ཀུན་ཀྱང་ཡུམ་ཆེན་གོ་འཕང་ཐོབ་པར་ཤོག །«ཅེས་དམིགས་མེད་བདེ་བ་ཆེན་པོར་འཁོར་གསུམ་ཡོངས་དག་དབྱིངས་རིག་ཟུང་འཇུག་ལ་མཉམ་པར་བཞག་གོ །དྲུག་པ་བཀྲ་ཤིས་ནི། » ཧཱུྃ༔ དུས་གསུམ་སངས་རྒྱས་གསང་བའི་མཛོད་འཛིན་མ༔ ནམ་མཁའི་ལུས་ཅན་རྡོ་རྗེ་ཌཱཀྐིའི་གཙོ༔ དབྱིངས་ཕྱུག་དཔལ་འབར་འདོད་རྒུ་མཆོག་སྦྱིན་མོ༔ མ་སྲིང་ཌཱཀྐིའི་ཚོགས་ཀྱིས་བཀྲ་ཤིས་ཤོག༔ «མེ་ཏོག་གི་ཆར་དབབ་ཅིང་ཤིས་པ་བརྗོད། དགེ་རྩ་བསྔོ་ཞིང་སྨོན་ལམ་གདབ་པ་ནི། » ཇི་ལྟར་ལྷ་མོ་ཁྱེད་ཉིད་དང་། །བདག་ཉིད་རབ་ཏུ་མཉམ་སྦྱར་ཕྱིར། །འདི་ནས་འཇིག་རྟེན་འོག་ཏུ་ཡང་། །མཁའ་འགྲོ་མ་ཡི་གཟུགས་ཅན་དུ། །བདག་ཉིད་འབྱུང་ཞིང་འགྱུར་བར་ཤོག །བདེ་ཞིང་བདེ་བ་བསྟེན་པ་དང་། །བདེ་བ་ཆེན་པོར་བདག་འགྱུར་ཤོག །འཆི་ཚེ་དཔའ་བོ་རྣལ་འབྱོར་མ་རྣམས་ཀྱིས། །མེ་ཏོག་ཕྲེང་དང་རྒྱལ་མཚན་གདུགས་ཐོགས་ཤིང་། །གླུ་གར་རོལ་མོའི་སྤྲིན་གྱིས་མདུན་བསུས་ཏེ། །མཁའ་ལ་སྤྱོད་པའི་གྲོང་དུ་ཁྲིད་པར་ཤོག །སྣང་ཆ་བདེ་ཆེན་གར་དབང་ཧེ་རུ་ཀ །སྟོང་ཆ་རྣམ་ཀུན་མཆོག་ལྡན་ཕག་མོ་ཡུམ། །ཟུང་འཇུག་དབྱེར་མི་ཕྱེད་པའི་བདེན་པ་དེས། །དོན་གཉིས་འདོད་པ་ཡོངས་རྫོགས་བཀྲ་ཤིས་ཤོག །«ཅེས་ཨོ་རྒྱན་རྩ་གསུམ་གླིང་པའི་ཟབ་གཏེར་ལུས་མེད་མཁའ་འགྲོའི་ཆོས་བཞིའི་ནང་ཚན་གསང་བ་ཡེ་ཤེས་མཁའ་འགྲོའི་སྒྲུབ་ཐབས་བཀླག་ཆོག་ཏུ་བཀོད་པ་བདེ་ཆེན་གསང་ལམ་ཞེས་བྱ་བ་འདིའང་ལམ་འདིར་མོས་པ་མི་ཕྱེད་པའི་བློ་གྲོས་ཅན་རང་སློབ་ཨོ་རྒྱན་གསང་སྔགས་འགྲོ་འདུལ་གྱིས་གསང་སྔགས་ཕུར་པ་གླིང་གིས་ལོ་གསུམ་སྒྲུབ་སྡེའི་ཉམས་བཞེས་བྱ་སླ་བའི་ཆེད་དུ་ཆོག་ཁྲིགས་དགོས་ཞེས་བཀས་བསྐུལ་ལྟར་གནས་གསུམ་མཁའ་འགྲོ་འདུ་བའི་ཉེ་བའི་ཚནྡྷོ་ཧ་བལ་ཡུལ་ཡང་ལེ་ཤོད་ཨེ་ཝཾ་སྒྲུབ་སྡེ་ཟུང་ལྡན་དུ་ཕྱོགས་ཉུལ་གྱི་དཱ་རི་དྲ་མནྟྲ་གུ་ཧྱ་ཤཱ་ས་དྷཱ་ར་འབོད་པས་གཏེར་གཞུང་རྩ་བ་སོར་བ